स्पेनी ला लिगा : बिलबाओसँग बार्सिलोनाको निराश बराबरी
स्पेनी ला लिगामा बार्सिलोनाले आइतबार एथ्लेटिको बिलबाओसँग निराशाजक गोलरहित बराबरी खेलेको छ । यो नतिजापछि बार्सिलोना दोस्रो स्थानमा उक्लिन असफल रह्यो र जिरानाको हारको फाइदा लिन असफल रह्यो ।
म्याड्रिड — स्पेनी ला लिगामा बार्सिलोनाले आइतबार एथ्लेटिको बिलबाओसँग निराशाजक गोलरहित बराबरी खेलेको छ । यो नतिजापछि बार्सिलोना दोस्रो स्थानमा उक्लिन असफल रह्यो र जिरानाको हारको फाइदा लिन असफल रह्यो ।बार्सिलोनाको २७ खेलबाट ५८ अंक छ भने जिरोना ५९ अंकमा दोस्रो स्थानमा छ । जिरोना अर्को खेलमा रियल मार्लोकासँग १–० ले पराजित भएको हो । रियल म्याड्रिड ६६ अंकमा शीर्षमा छ र लिग उपाधितर्फ उन्मुख रहेको छ ।आइतबारकै अन्य खेलमा भिल्लारियलले ग्रेनेडामाथि ५–१ र एटलेटिको म्याड्रिडले रियल बेटिसमाथि २–१ को जित रच्यो । एटलेटिको ५५ अंकमा तेस्रो स्थानमा छ । 